McKenzie gereed vir Superrugby | Netwerk24
McKenzie gereed vir Superrugby
Damian McKenzie het herstel na sy knie-operasie en sal vir die Chiefs in die Superreeks kan uitdraf. Foto: Getty Images
Volgens Tabai Matson, 'n hulp-afrigter van die Chiefs, kan hy sy terugkeer in 'n wedstryd op 31 Januarie vir die Chiefs teen die Blues maak.
Die 24-jarige McKenzie het sy knie in April teen die einste Blues beseer.
Dié besering het hom uit die All Black-span vir die Wêreldbekertoernooi in Japan gehou.
"Hy hardloop en sal duikslae uitvoer in Desember en sal beskikbaar wees vir die begin van die Super-reeks,'' het Matson aan Nieu-Seeland se Radio Sport gesê.
"Dis opwindend om 'n speler van daardie formaat, 'n speler van wêreldgehalte, terug te hê. Dis wonderlike nuus vir hom, vir ons en vir Nieu-Seeland Rugby.
"Hy is al vir 'n lang tyd een van ons bestes. Dit maak 'n mens bang dat hy nog soveel het om te bied."
McKenzie se terugkeer is welkome nuus vir die voormalige Walliese breier Warren Gatland, wat vir die volgende vier jaar die Chiefs sal afrig.